Ensimmäisen kerran kilpailu järjestettiin vuonna 1934 Bremgarten -nimisellä radalla. Vuosina 1935–1939 se kuului EM-sarjaan. Formula 1 -sarjan osakilpailuita Bremgartenissa järjestettiin sarjan alusta asti aina kauteen 1954 saakka, kunnes moottoriurheilu kiellettiin Sveitsissä kokonaan vuonna 1955 Le Mansin 24 tunnin ajossa yli 80 ihmisen kuolemaan johtaneen onnettomuuden seurauksena. Kaudella 1982 ajettiin Sveitsin Grand Prix, mutta se ajettiin Ranskan Dijonissa Dijon-Prenoisin moottoriradalla.